Publication: Magyar Közlöny
Issue: MK-1999-95 (Year: 1999, Number: 95)
Era: 1990-2004
Section: hatáskörébe. A választási eljárásról szóló 1997. évi C. törvény 33. § (2) bekezdés f) és g) pontjai értelmében a
Paragraph Index: 597

hatáskörébe. A választási eljárásról szóló 1997. évi C. törvény 33. § (2) bekezdés f) és g) pontjai értelmében a területi választási bizottság állapítja meg a választás eredményét és adja ki a képviselőknek a megbízólevelet. A területi választási bizottság ezen döntései ellen az 1997. évi C. törvény 80. § (3) bekezdése szerint az Országos Választási Bizottsághoz lehet jogorvoslattal fordulni. Az Országos Választási Bizottság döntése elleni kifogásról a Legfelsőbb Bíróság dönt. Az Alkotmánybíróság megállapította, hogy a hivatkozott törvényi előírásokat sérti az SzMSz 6. § (1) bekezdésében és a 6. § (2) bekezdés utolsó mondatában foglalt azon rendelkezés, amely a mandátumok hitelességéről való döntési jogosultsággal ruházza fel a képviselő-testületet. Tiltott hatáskörelvonást jelent ugyanis az a szabályozás, amely — tartalmát tekintve — a választási szervek működésének és a választás eredményének a jogorvoslati eljáráson kívüli felülvizsgálatát eredményezi. Mivel a képviselőtestület a törvény által szabályozott társadalmi viszonyt a törvény rendelkezéseibe ütköző módon szabályozott, és ezzel megsértette az Alkotmány 44/A. § (2) bekezdésének, valamint az Ötv. 16. § (1) bekezdésének az önkormányzatok rendeletalkotási jogkörére vonatkozó szabályait, ezért az Alkotmánybíróság az SzMSz 6. § (1) bekezdését és 6. §

Source: https://magyarkozlony.hu/hivatalos-lapok/3dd8b305705172f04bfb37d7c07f1bff8b7f8dcf/dokumentumok/f617cdd35095a694f154de5be6e4d24ec2990ad1/letoltes